उत्तराखंड मुक्त विश्वविद्यालय में नए कोर्स
उत्तराखंड मुक्त विश्वविद्यालय में अगले सत्र के पाठ्यक्रमों में दाखिला एक जुलाई से शुरू होगा। इस वर्ष पैरामेडिकल के पांच और पत्रकारिता के दो नए कोर्स शुरू होंगे। तीन विदेशी भाषाओं, जापानी, चीनी व स्पेनी भाषाओं की पढ़ाई भी जुलाई से प्रारंभ होगी। पैरामेडिकल के पांच नए कोर्स में तीन वर्षीय बीएससी मेडिकल लैब टेक्नोलाजी, दो वर्षीय डिप्लोमा इन मेडिकल लैब टेक्नोलाजी, डिप्लोमा इन एक्सरे टेक्नोलाजी, डिप्लोमा इन ऑपरेशन थिएटर, डिप्लोमा इन ऑप्टोमेटरी शामिल हैं। इनमें 12वीं पास अयर्थी प्रवेश ले सकेंगे। कुछ कोर्स ऑनलाइन चलेंगे। इनमें पत्रकारिता में पीजी डिप्लोमा इन एडवरटाइजिंग एंड पब्लिक रिलेशंस व पीजी डिप्लोमा इन ब्रॉॅडकास्ट जर्नलिज्म एंड न्यू मीडिया शामिल हैं। विश्वविद्यालय में जुलाई से तीन विदेशी भाषाओं जापानी, चीनी और स्पेनी में भी दाखिले दिए जाएंगे।
उत्तर प्रदेश पुलिस मे होंगी 50 हजार भर्तियां
उत्तर प्रदेश पुलिस विभाग में विभिन्न पदों पर 50 हजार से अधिक भर्तियां होंगी। पुलिस भर्ती एवं प्रोन्नति बोर्ड की ओर से जल्द ही विज्ञापन निकाला जाएगा। उपनिरीक्षक से निरीक्षक बनने में अभी तक आ रही परीक्षा की बाध्यता भी समाप्त कर दी गई है। कैबिनेट से इसकी मंजूरी मिल गई। अग्निशमन सेवा अधीनस्थ अधिकारी, कर्मचारी सेवा नियमावली, यूपी पीएसी अधीनस्थ अधिकारी सेवा नियमावली और उत्तर प्रदेश उप निरीक्षक और निरीक्षक (नागरिक पुलिस) सेवा नियामवली 2008 में छठेसंशोधन को मंजूरी मिल गई।
कैबिनेट ने इसके साथ ही इंस्पेक्टर के पदों को भरने के लिए चयन समिति से ज्येष्ठता के आधार पर चयन कराने का फैसला किया है। अब चयन के लिए वरिष्ठता व चरित्र पंजिका की प्रविष्टियों का महत्वपूर्ण योगदान होगा। शारीरिक दक्षता परीक्षा महज औपचारिकता भर होगी। आरक्षी व मुय आरक्षी पद के लिए शारीरिक दक्षता में दौड़ की सीमा कम कर दी गई है और कुछ अन्य संशोधन भी किए गए हैं।
थाईलैंड के छात्र पढ़ेंगे अलीगढ़ मुस्लिम यूनिवर्सिटी में
थाईलैंड के युवा अब अलीगढ़ मुस्लिम यूनिवर्सिटी में पढ़ाई करेंगे। भारतीय संस्कृति, अर्थव्यवस्था और यहां की लोकतांत्रिक प्रणाली आदि की शिक्षा के लिए थाईलैंड सरकार हर साल बीस विद्यार्थियों को यहां भेजेगी और उनका पूरा खर्च वहन करेगी। विदेशी विद्यार्थियों के लिए यहां जल्द ही इंटरनेशनल हॉस्टल भी तैयार किया जाएगा। इसके अलावा थाईलैंड की जरूरतों को ध्यान में रखते हुए पाठ्यक्रम तैयार कराया जाएगा। दोनों विश्वविद्यालयों के बीच करार कर मसौदा भी तैयार किया जाएगा।
यूआईएलएस में दाखिला प्रक्रिया शुरू
पंजाब विश्वविद्यालय यूनिवर्सिटी इंस्टीट्यूट ऑफ लीगल स्टडीज (यूआईएलएस) चंडीगढ़, होशियारपुर और यूआईएलएस लुधियाना से बीए/बीकॉम एलएलबी पांच वर्षीय इंटीग्रेटेड कोर्स में ऑनलाइन दाखिले के लिये अंतरिम शेड्यूल जारी कर दिया गया है। इन पाठ्यक्रमों के लिए ऑनलाइन फॉर्म 11 जून से दो जुलाई तक उपलब्ध होंगे, जो पीयू की आधिकारिक वेबसाइट पर होंगे। आवेदन की हार्ड कॉपी व अन्य दस्तावेज जमा कराने की अंतिम तिथि पांच जुलाई होगी। इसके लिये एंट्रेंस टेस्ट पहले ही कराया जा चुका है जिसका परिणाम भी घोषित हो चुका है। मेरिट लिस्ट एंट्रेंस और क्वालिफाइंग एग्जाम के आधार पर होगी।
राजस्थान यूनिवर्सिटी में स्कोर कार्ड से मिलेगा पीजी में दाखिला
राजस्थान यूनिवर्सिटी ने अपने तीन दर्जन से अधिक स्नातकोत्तर विभागों में एडमिशन का पैटर्न बदल दिया है। इस बार छात्र विवि की दाखिला परीक्षा में अपनी परफॉर्मेस का स्कोर कार्ड देखकर पीजी कक्षाओं में एडमिशन के लिए आवेदन कर सकेंगे। इस नए पैटर्न में यूनिवर्सिटी एंट्रेंस टेस्ट के जरिए विषय का चयन करने में छात्र की मदद करेगी। एडमिशन दो चरणों में होंगे। दाखिला परीक्षा और छात्र की शैक्षणिक योग्यता के अंकों की संयुक्त मेरिट बनाकर ही छात्रों को प्रवेश दिए जाएंगे। यूनिवर्सिटी ने छात्रों की सहूलियत और सही दिशा में कॅरिअर बनाने के लिए सही विषय का चयन करने में छात्र की मदद करने हेतु इस बार पीजी एडमिशन पैटर्न को बदला है। पहले चरण में तीन दर्जन से अधिक पीजी विभागों में एडमिशन के लिए दाखिला परीक्षा होगी। इस दाखिला परीक्षा में छात्र को अधिकतम पांच विषयों में प्रविष्ट होने का मौका दिया जाएगा।
इस परीक्षा के बाद पीजी कक्षा में प्रवेश चाहने वाले छात्र का स्कोर कार्ड तैयार किया जाएगा। इस स्कोर कार्ड में एंट्रेंस परीक्षा में शामिल होने वाले छात्र के उन सभी विषयों के अंक होंगे जिनकी परीक्षा वह देगा। स्कोर कार्ड के जरिए छात्र विभिन्न विषयों में अपनी पकड़ और एडमिशन की प्राथमिकता को आसानी से तय कर सकेगा। इसके बाद यूनिवर्सिटी की एडमिशन प्रक्रिया का दूसरा चरण शुरू होगा जिसमें छात्र दाखिला परीक्षा के परिणाम में अपने शैक्षणिक स्तर के बाद विषय से संबधित अधिकतम आठ विषयों में प्रवेश के लिए प्राथमिकता के आधार पर आवेदन कर सकेगा। इस प्रक्रिया के पूरी होने के बाद मेरिट के आधार पर पीजी विभागों में छात्र के लिए एडमिशन सीट सुरक्षित हो सकेगी।
कोर्स डेडलाइन...
एनआईआईटी यूनिवर्सिटी, अलवर, राजस्थान
कोर्स : बीटेक
अंतिम तिथि : 15 जून, 2013
वेल टेक टेक्निकल यूनिवर्सिटी, चेन्नई, तमिलनाडु
कोर्स : एमटेक
अंतिम तिथि : 15 जून, 2013
नरसी मोंजी इंस्टीट्यूट ऑफ मैनेजमेंट स्टडीज, मुंबई, महाराष्ट्र
कोर्स : मास्टर ऑफ फिलॉसफी
अंतिम तिथि : 22 जून, 2013
नरसी मोंजी इंस्टीट्यूट ऑफ मैनेजमेंट स्टडीज, मुंबई, महाराष्ट्र
कोर्स : पीचडी
अंतिम तिथि : 22 जून, 2013
जॉब अलर्ट...
स्कूटर्स इंडिया लिमिटेड
पद का नाम : ट्रेड अप्रेन्टिस
आवेदन की अंतिम तिथि : 12 जून, 2013
http://www.scootersindia.com/html/coe_adv_2013.pdf
सेंट्रल काउंसिल फॉर रिसर्च इन सिद्धा
पद का नाम : स्टेनो कम टाइपिस्ट, डेटा एंट्री ऑपरेटर, ऑफिस एटेंडेंट
आवेदन की अंतिम तिथि : 12 जून, 2013
http://crisiddha.tn.nic.in/Advt_for_steno_DEO_Attendant.pdf
तमिलनाडु न्यूजप्रिंट एंड पेपर्स लिमिटेड
पद का नाम : विभिन्न पद
आवेदन की अंतिम तिथि : 13 जून, 2013
http://www.tnpl.com/Careers/hr%20advt%2029may2013.pdf
करुर व्यास बैंक
पद का नाम : क्लेरिकल कैडर
आवेदन की अंतिम तिथि : 15 जून, 2013
http://careers.kvb.co.in/scripts/Eligibility-Norms-Clerks-2013.pdf
awa_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva hin_Deva hin_Deva kas_Deva bho_Deva kas_Deva bho_Deva bho_Deva mai_Deva bho_Deva bho_Deva kas_Deva bho_Deva bho_Deva kas_Deva bho_Deva kas_Deva mag_Deva hin_Deva hin_Deva zho_Hans kas_Deva mag_Deva hin_Deva eng_Latn hin_Deva hin_Deva hin_Deva sot_Latn hin_Deva awa_Deva hin_Deva eng_Latn